ASIKKALAN KUNTA<br>
<br>
Pöytäkirja<br>
<br>
2/2020<br>
<br>
1 / 26<br>
<br>
Ympäristölautakunta<br>
Aika<br>
<br>
11.02.2020 klo 17:00 - 17:50<br>
<br>
Paikka<br>
<br>
Kunnanviraston kokoustila Vasala, Rusthollintie 2<br>
<br>
Käsitellyt asiat<br>
§<br>
<br>
Asia<br>
<br>
9<br>
<br>
Kokouksen laillisuuden ja päätösvaltaisuuden toteaminen<br>
<br>
4<br>
<br>
10<br>
<br>
Pöytäkirjantarkastajien valitseminen<br>
<br>
5<br>
<br>
11<br>
<br>
Lausunto Päijät-Hämeen jätteenkäsittelyalueen vaihemaakuntakaava<br>
valmisteluvaiheen aineistosta<br>
<br>
6<br>
<br>
12<br>
<br>
Lausunto Suomen merenhoitosuunnitelman toisen osan tarkistamisesta<br>
<br>
7<br>
<br>
13<br>
<br>
Eetunpohjan uomaston vesiensuojelulliset kunnostustyöt<br>
<br>
8<br>
<br>
14<br>
<br>
Vääksyn materiaalinkäsittelylaitoksen ympäristölupa<br>
<br>
9<br>
<br>
15<br>
<br>
Viranhaltijapäätökset<br>
<br>
23<br>
<br>
16<br>
<br>
Tiedoksiantoasiat<br>
<br>
24<br>
<br>
17<br>
<br>
Muut asiat<br>
<br>
25<br>
<br>
Ptk:n tark.<br>
<br>
Sivu<br>
<br>
ASIKKALAN KUNTA<br>
<br>
Pöytäkirja<br>
<br>
2/2020<br>
<br>
2 / 26<br>
<br>
Osallistujat<br>
Nimi<br>
Raunio Matti<br>
Riihilahti Tuomo<br>
<br>
Tehtävä<br>
pj<br>
varapj<br>
<br>
Jaatinen Satu<br>
Ritvanen Jaana<br>
Lyyrylä Kari<br>
Mäkinen Hannu<br>
<br>
jäsen<br>
jäsen<br>
jäsen<br>
jäsen<br>
<br>
Poissa<br>
<br>
Tornio Eija<br>
<br>
jäsen<br>
<br>
Muut läsnä<br>
<br>
Vahto Heikki<br>
Kankainen Niko<br>
Tonteri Tapio<br>
<br>
kh edustaja<br>
nuorisovalt. edustaja<br>
esittelijä,<br>
rakennustarkastaja<br>
esittelijä, ymp. sihteeri<br>
pöytäkirjanpitäjä,<br>
palvelusihteeri<br>
<br>
Läsnä<br>
<br>
Jäntti Anniina<br>
Talvi Tiina<br>
<br>
Lisätiedot<br>
Poistui kokouksesta<br>
klo 17.45 § 16<br>
käsittelyn aikana.<br>
<br>
Allekirjoitukset<br>
Matti Raunio<br>
Puheenjohtaja<br>
Käsitellyt asiat<br>
<br>
Tiina Talvi<br>
Pöytäkirjanpitäjä<br>
<br>
9 - 17 §<br>
<br>
Pöytäkirjan tarkastus<br>
Tarkastuspvm 11.2.2020<br>
<br>
Hannu Mäkinen<br>
Pöytäkirjan yleisesti nähtävillä<br>
<br>
Tarkastuspvm 11.2.2020<br>
<br>
Kari Lyyrylä<br>
<br>
Asikkalan kunnan internetsivut 14.2.2020<br>
Virka-asema ja allekirjoitus<br>
<br>
palvelusihteeri<br>
<br>
Tiina Talvi<br>
<br>
Lisätietoja antavat<br>
rakennustarkastaja Tapio Tonteri, puh. 044 778 0273,<br>
tapio.tonteri@asikkala.fi<br>
ympäristönsuojelusihteeri Anniina Jäntti, puh. 044 778 0277,<br>
anniina.jantti@asikkala.fi<br>
palvelusihteeri Tiina Talvi, puh. 044 778 0276,<br>
tiina.talvi@asikkala.fi<br>

<br>
Kokouksen laillisuuden ja päätösvaltaisuuden toteaminen<br>
YMPLTK 11.02.2020 § 9<br>
Hallintosäännön 103 §:n mukaan kokouskutsun antaa puheenjohtaja tai hänen estyneenä ollessaan varapuheenjohtaja. Kokouskutsu<br>
lähetetään jäsenille ja muille, joilla on läsnäolo-oikeus tai -velvollisuus, vähintään viittä päivää ennen kokousta. Kokouskutsu on postitettu jäsenille.<br>
Ehdotus<br>
<br>
Kokouskutsu on toimitettu 5.2.2020 lautakunnan jäsenille, kunnanhallituksen edustajalle, kunnanhallituksen puheenjohtajalle, kunnanjohtajalle, palvelualuejohtajalle sekä nuorisovaltuutetulle kunnan<br>
hallintosäännön mukaisesti, joten kokous todetaan asianmukaisesti<br>
koollekutsutuksi ja mikäli enemmän kuin puolet jäsenistä on saapuvilla, myös päätösvaltaiseksi.<br>
<br>
Päätös<br>
__________<br>
<br>

<br>

<br>
Pöytäkirjantarkastajien valitseminen<br>
YMPLTK 11.02.2020 § 10<br>
Hallintosäännön 123 §:n mukaan pöytäkirja tarkastetaan toimielimen<br>
päättämällä tavalla. Kunkin kokouksen tarkastettu pöytäkirja siihen<br>
liitettyine oikaisuvaatimusohjeineen pidetään nähtävänä kunnan<br>
verkkosivuilla kuntalain 140 §:n mukaisesti.<br>
Ympäristölautakunnan tekemän päätöksen mukaan kokouspöytäkirja tarkastetaan valitsemalla kussakin kokouksessa kaksi pöytäkirjan tarkastajaa ja kokouspöytäkirja tarkastetaan viimeistään kolmantena työpäivänä kokouksesta.<br>
Ehdotus<br>
<br>
Ympäristölautakunta valitsee pöytäkirjantarkastajiksi lautakunnan jäsenet Eija Tornion ja Kari Lyyrylän.<br>
<br>
Päätös<br>
<br>
Ympäristölautakunta valitsee pöytäkirjantarkastajiksi lautakunnan jäsenet Hannu Mäkisen ja Kari Lyyrylän.<br>
__________<br>
<br>

<br>
Lausunto Päijät-Hämeen jätteenkäsittelyalueen vaihemaakuntakaava<br>
valmisteluvaiheen aineistosta<br>
YMPLTK 11.02.2020 § 11<br>
Päijät-Hämeen liitto pyytää Asikkalan kunnan ympäristölautakunnalta lausuntoa Päijät-Hämeen kiertotaloutta palvelevan jätteenkäsittelyalueen vaihemaakuntakaavan valmisteluvaiheen aineistosta. Lausunto pyydetään toimittamaan 28.2.2020 klo 15 mennessä.<br>
Valmisteluvaiheen aineistona esitetään lainvoimaisen Päijät-Hämeen maakuntakaavan 2014 kartan päällä neljä vaihtoehtoista kierrätyspuiston sijaintipaikkaa. Selostuksessa kuvataan kaavatyön tarvetta, etenemistä ja tehtyjä selvityksiä sekä tarkasteltavia vaihtoehtoisia sijaintipaikkoja ja niistä tehtyjä vaikutusten arviointeja maakuntakaavatyön tehtävä ja tarkoitus huomioon ottaen.<br>
Päijät-Hämeen maakuntahallitus linjaa valmisteluvaiheen aineiston,<br>
ELY-keskuksen YVA-selostuksesta antaman perustellun päätelmän<br>
sekä saatujen mielipiteiden ja lausuntojen perusteella keväällä, mistä vaihtoehtoisesta alueesta valmistellaan kaavaehdotus. Se on tarkoitus laittaa nähtäville alkusyksystä ja tuoda maakuntavaltuuston<br>
käsiteltäväksi joulukuussa 2020.<br>
Valmistelija/esittelijä<br>
Ympäristönsuojelusihteeri Anniina Jäntti<br>
p. 044 778 0277, anniina.jantti@asikkala.fi<br>
Ehdotus<br>
<br>
Asikkalan ympäristölautakunnalla ei ole lausuttavaa jätteenkäsittelyalueen vaihemaakuntakaavan valmisteluvaiheen aineistosta.<br>
<br>
Päätös<br>
<br>
Ehdotus hyväksyttiin.<br>
__________<br>
<br>
Ptk:n tark.<br>

Lausunto Suomen merenhoitosuunnitelman toisen osan tarkistamisesta<br>
YMPLTK 11.02.2020 § 12<br>
Varsinais-Suomen ELY-keskus yhteistyössä ympäristöministeriön<br>
kanssa on pyytänyt Asikkalan kunnan ympäristölautakunnalta lausuntoa Suomen merenhoitosuunnitelman seurantaohjelmaksi vuosille 2020-2026. Tämä suunnitelma muodostaa Suomen merenhoitosuunnitelman toisen osan. Nähtävillä on myös tähän liittyvä tausta-asiakirja Suomen merenhoidon seurantakäsikirja 2020-2026. Palautetta voi lisäksi antaa myös siitä, onko seurantaohjelma riittävä viranomaisten suunnitelmien ja ohjelmien ympäristövaikutusten arvioinnista annetun lain (200/2005) mukaisen ympäristöarvioinnin<br>
kannalta. Lausunto on pyydetty toimittamaan 20.3.2020 klo 16.00<br>
mennessä.<br>
Merenhoidon suunnittelua ohjaavat Suomessa laki vesienhoidon ja<br>
merenhoidon järjestämisestä (1299/2004) sekä valtioneuvoston asetus merenhoidon järjestämisestä (980/2011), joilla on toimeenpantu<br>
Euroopan unionin meristrategiadirektiivi (2008/56/EY). Merenhoidon<br>
tavoitteena on meriympäristön hyvä tila rantaviivasta talousvyöhykkeen ulkorajalle saakka.<br>
Suomen merenhoitosuunnitelma päivitetään kolmessa vaiheessa<br>
kuuden vuoden välein. Merenhoitosuunnitelman ensimmäinen osa,<br>
Suomen meriympäristön tila 2018, päivitettiin vuonna 2018 ja nyt on<br>
käynnissä suunnitelman toisen osan, seurantaohjelman, päivittäminen. Merenhoitosuunnitelman kolmas osa on vuonna 2021 tarkistettava toimenpideohjelma. Tarkistettu merenhoitosuunnitelma viedään<br>
valtioneuvostolle hyväksyttäväksi vuoden 2021 lopussa.<br>
Valmistelija/esittelijä<br>
Ympäristönsuojelusihteeri Anniina Jäntti<br>
p. 044 778 0277, anniina.jantti@asikkala.fi<br>
Ehdotus<br>
<br>
Asikkalan ympäristölautakunnalla ei ole lausuttavaa Suomen merenhoitosuunnitelman seurantaohjelmasta.<br>
<br>
Päätös<br>
<br>
Ehdotus hyväksyttiin.<br>
__________<br>
<br>
Ptk:n tark.<br>

Eetunpohjan uomaston vesiensuojelulliset kunnostustyöt<br>
YMPLTK 11.02.2020 § 13<br>
Asikkalan ympäristölautakuntaan on otettu yhteyttä yksityishenkilön<br>
taholta. Lautakunnalle on esitetty huoli Eetunpohjan kunnostushankkeen vaikutuksista vesialueen kuntoon ja virkistyskäyttöön. Ympäristölautakunnan jäsenille lähetetyssä kirjeessä suurimmaksi ongelmaksi koetaan Eetunpohjassa tehtävä kosteikkorakentaminen. Yhteydenotossa kerrotaan pelkona olevan, että toimenpiteiden johdosta tapahtuu ympäristökatastrofi järvelle ja pohjavesille. Yhteydenotossa otetaan kantaa lisäksi hankkeen vaikutuksiin suhteessa kaavaan sekä esitetään, että hanke on kaavan vastainen.<br>
Tämän päätöksen liitteenä on Eetunpohjan kunnostussuunnitelma<br>
sekä Hämeen ELY-keskuksen lausunto Eetunpohjan valuma-aluekunnostuksesta. Hämeen ELY-keskuksen lausunnossa on lisäksi<br>
Asikkalan kunnan kaavoittajan näkemys asiasta.<br>
Valmistelija/esittelijä<br>
Ympäristönsuojelusihteeri Anniina Jäntti<br>
p. 044 778 0277, anniina.jantti@asikkala.fi<br>
Ehdotus<br>
<br>
Asikkalan ympäristölautakunta päättää kutsua koolle kokouksen, johon kutsutaan Hämeen ELY-keskuksen edustaja, Eetunpohjan vesienhoitoyhdistyksen edustaja, kunnostussuunnitelman laatija sekä<br>
asian esille nostanut yksityishenkilö. Kokouksen koollekutsumisen<br>
hoitaa ympäristönsuojelusihteeri.<br>
Kokoukseen osallistuvat myös tarvittavat viranhaltijat Asikkalan kunnasta sekä Asikkalan ympäristölautakunnan edustus. Kokous pidetään helmi- maaliskuun 2020 aikana. Tässä kokouksessa käydään<br>
lävitse jokaisen tahon näkemys asiaan sekä toimenpiteiden aikataulut.<br>
<br>
Asian käsittely kokouksessa:<br>
Satu Jaatinen esitti, kunta 1) valmistelee vastaukset yksityishenkilön<br>
esittämiin huolenaiheisiin erityisesti koskien rakennuslupia, pohjavesiä, suojavyöhykkeitä ja jätevesijärjestelmiä, ja 2) varmistaa ettei Eetunpohjan Eepo-hanke etene ennen kokousta.<br>
Esitystä ei kannatettu.<br>
Päätös<br>
<br>
Ptk:n tark.<br>

Esittelijän ehdotus hyväksyttiin.<br>

<br>
Vääksyn materiaalinkäsittelylaitoksen ympäristölupa<br>
758/11.01.00/2019<br>
YMPLTK 11.02.2020 § 14<br>
ASIA<br>
Ympäristönsuojelulain (527/2014) 27 §:n mukainen ympäristölupahakemus, joka koskee betoni-, tiili-, ja puujätteen käsittelyä ja varastointia, sekä metallijätteen varastointia. Hakemus sisältää ympäristönsuojelulain 199 §:n mukaisen hakemuksen toiminnan aloittamisesta muutoksenhausta huolimatta.<br>
HAKIJA<br>
Sauli Saarinen<br>
***************<br>
LAITOS JA SEN SIJAINTI<br>
Vääksyn materiaalinkäsittelylaitos<br>
Äkeentie 5<br>
17200 Vääksy<br>
Kiinteistö: 16-401-10-167<br>
LUVAN HAKEMISEN PERUSTE<br>
Ympäristönsuojelulain (527/2014) 27 §:n momentin 1 ja edelleen liitteen 1 taulukon 2 kohdan 13 f mukaan jätteiden laitosmaiseen tai<br>
ammattimaiseen käsittelyyn on oltava ympäristölupa.<br>
LUPAVIRANOMAISEN TOIMIVALTA<br>
Ympäristönsuojeluasetuksen 2 §:n kohdan 12b mukaan kunnan ympäristönsuojeluviranomainen käsittelee ympäristölupahakemuksen,<br>
joka koskee pilaantumattoman maa-ainesjätteen, betoni-, tiili- tai asfalttijätteen tai pysyvän jätteen muuta käsittelyä kuin sijoittamista<br>
kaatopaikalle, kun käsiteltävä määrä on alle 50 000 tonnia vuodessa. Sekä Ympäristönsuojeluasetuksen 2 §:n kohdan 12 f mukaan<br>
kunnan ympäristönsuojeluviranomainen käsittelee ympäristölupahakemuksen, joka koskee muuta kuin a-e alakohdassa taikka 1 §:n 13<br>
kohdan a ja d-g alakohdassa tarkoitettu jätelain (646/2011) soveltamisalaan kuuluvan jätteen käsittely, joka on ammattimaista tai laitosmaista ja jossa käsitellään jätettä alle 20 000 tonnia vuodessa.<br>
HAKEMUKSEN VIREILLETULO<br>
Hakemus on jätetty ympäristölautakunnalle 28.10.2019.<br>
Ptk:n tark.<br>

<br>
TOIMINTAA KOSKEVAT AIKAISEMMAT LUVAT<br>
Toiminnalla ei ole aikaisempaa ympäristölupaa. Kiinteistölle on annettu rakennuslupa Asikkalan rakennusvalvonnassa hallirakennukselle.<br>
LAITOKSEN YMPÄRISTÖ JA KAAVOITUSTILANNE<br>
Kaavoitustilanne ja asutus<br>
Päijät-Hämeen maakuntakaavassa alue on merkattu teollisuus- ja<br>
varastoalueeksi. Vääksyn 31.5.2010 lainvoiman saaneessa osayleiskaavassa alue on merkitty TY-1 alueeksi. Kunnanvaltuusto on<br>
päätöksellään vuonna 2004 muuttanut alueen merkinnän T-alueeksi<br>
Vehkoon teollisuusalueen asemakaavamuutoksessa.<br>
Lähin asutus sijaitsee 370 metrin päässä etelässä teollisuusalueella.<br>
Seuraavaksi lähin asutus on niin ikään teollisuusalueella, 500 metriä<br>
itään päin. Noin 570 metrin päähän toiminta-alueen luoteispuolelle<br>
on asemakaavoitettu erillispientalojen korttelialue. Korttelialueen ja<br>
suunnitellun toiminta-alueen väliin on Vääksyn osayleiskaavassa<br>
merkitty teollisuus. ja varastoaluetta sekä maa- ja metsätalousvaltaista aluetta.<br>
Maa- ja kallioperä<br>
Alueen maaperä on maaperäkartan mukaan hiesua. Kiinteistölle on<br>
rakennettu perusmaan päälle rakennekerrokset betonimurskeesta.<br>
Teollisuusalueen maaperäolosuhteet ovat tutki-musten mukaan hyvin vaihtelevat ja niille on ominaista kerroksellinen maaperä sekä<br>
pellon ja harjun välisen lievealueen rantamuodostumat. Suunnittelualueen maaperä on arvion mukaan pääasiassa heikosti vettä johtavaa silttiä. Kirjallisuudessa siltille on esitetty vedenläpäisevyysarvoksi 10-5 – 10-9 m/s. Tiiviin ja heikosti vettä johtavan maaperän vuoksi<br>
alueella muodostuvan pohjaveden määrä on vähäinen. Silttialueella<br>
sadannasta 5 – 15 % muodostuu yleensä pohjavedeksi loppuosan<br>
poistuessa alueelta pinta- ja pintakerrosvaluntana sekä haihtumalla<br>
takaisin ilmakehään.<br>
Ympäristöolosuhteet<br>
Toiminta sijoittuu kymijoen vesistöalueelle, Vesijärven valuma-alueelle sekä Vesijärven lähialueeseen. Lähin luonnonsuojelualue (Pasolanvuoren lehmuslehto) sijaitsee noin 790 metrin päässä kiinteistön länsipuolella. Alue ei sijaitse luokitellulla pohjavesialueella. Lähin<br>
pohjavesialue sijaitsee 140 metrin päässä kiinteistön pohjoispuolella. Suunnittelualueen kaakkoispuolella sijaitsee Vehkoon maankaatopaikka, jossa on pohjaveden tarkkailuputki. Vuonna 2019 otetuissa näytteissä pohjavesi oli havaintoputkissa aistinvaraisesti arvioituPtk:n tark.<br>

na kirkasta (k) ja hajutonta (h). Havaintoputken pohjavesien laatu<br>
vastasi aiempaa tasoa. Pohjaveden laatua tarkkaillaan kerran vuodessa kahdesta pisteestä.<br>
HAKIJAN ILMOITTAMA TOIMINTA<br>
Tiedot kiinteistöstä ja nykyisestä toiminnasta<br>
Toiminta sijoittuu kiinteistölle 16-410-10-167, joka sijaitsee Vääksyn<br>
taajamassa, Vehkoon teollisuusalueella. Kiinteistön omistaa Sauli<br>
Saarinen. Kiinteistöllä ei sijaitse rakennuksia, kiinteistöä on käytetty<br>
ainoastaan varastointitarkoituksiin. Alueelle tullaan rakentamaan varastokäyttöön tarkoitettu halli, jonka yhteyteen rakennetaan myös<br>
sosiaalitilat. Kiinteistön pohjoisosasta on vuokrattu noin 1100 m2<br>
alue Elenia Oy:lle varastointitarkoitukseen.<br>
Toiminnan kuvaus<br>
Laitoksella vastaanotetaan ja käsitellään seuraavia jätteitä:<br>
<br>
Betoni- ja tiilijäte 170101, 170102, 170207, 101314<br>
<br>
Puujäte 020107, 030101, 030105, 170201, 200138<br>
<br>
Metallijäte 17005, 170407<br>
Ympäristölupaa haetaan risujen ja kantojen, puujätteiden sekä betoni- ja tiilijätteiden käsittelyyn ja varastointiin sekä metallijätteen varastointiin. Laitokselle ei vastaanoteta vaarallisia jätteitä. Eri jätejakeet vastaanotetaan niille osoitetuille paikoille ja varastoidaan siten,<br>
etteivät ne pääse sekoittumaan keskenään. Vastaanotettu puujäte<br>
sekä risut ja kannot varastoidaan alueelle rakennettavalla asfalttikentällä ja betoni- ja tiilijäte sekä metallijätteet varastoidaan lähtökohtaisesti sorapäällysteisellä kentällä. Puujätteestä sekä risuista ja<br>
kannoista valmistetaan siirrettävällä mobiilimurskaimella puumursketta, joka toimitetaan asiakkaille energiahyötykäyttöön. Murskaus<br>
tehdään asfaltoidulla alueella. Betoni- ja tiilijätteet käsitellään tarvittaessa ensin pulveroimalla kaivinkoneeseen kiinnitettävän pulverointikauhan avulla. Pulveroinnin yhteydessä betonista irrotetaan suurimmat raudat. Tämän jälkeen betoni-, ja tiilijäte murskataan magneettierottimella varustetulla mobiilimurskaimella. Murskauksen lopputuotteena syntyy 0/45 mm tai 0/90 mm betoni-/tiilimursketta, joka<br>
toimitetaan asiakkaille hyötykäyttöön. Metallit toimitetaan metallinkeräykseen heti, kun varastossa on kuljetuksen kannalta järkevä määrä materiaalia.<br>
Toiminnassa käytetään pyöräkuormaajaa sekä kaivinkonetta materiaalin siirtoihin ja lastaukseen. Kierrätyslaitoksen toiminta-aika on<br>
maanantaista perjantaihin klo 6.00–22.00 ja lauantaisin klo<br>
7.00–16.00. Piha-alueella tapahtuvaa melua aiheuttava toimintaa,<br>
kuten pulverointia ja murskausta tehdään vain arkisin maanantaista<br>
perjantaihin klo 7.00-20.00 välisenä aikana.<br>

Käsittelyprosessin kuvaus<br>
Jätteet vastaanotetaan niille osoitetuille alueille. Betonijäte esikäsitellään tarvittaessa pulveroimalla. Pulverointi tapahtuu kaivinkoneen<br>
pulverointilaitteen avulla, jolla pienennetään betonijätteen palakokoa<br>
ja samalla erotellaan pääteräksen irralleen betonipalasista. Murskaus tehdään paikalle tuotavalla mobiilimurskaimella, jätteen syöttö<br>
murskaimeen tehdään kaivinkoneella tai pyöräkoneella. Murskaimessa olevan magneettierottimen avulla murskeen seasta saadaan<br>
eroteltua pienemmät metallinkappaleet. Murskaimesta syntyy lopputuotteena joko 0/45 tai 0/90 mm betonimursketta.<br>
Puujäte murskataan mobiilimurskaimella, jätteen syöttö murskaimeen tehdään kaivinkoneen tai pyöräkuormaajan avulla. Murskaimessa olevan magneettierottimen avulla jätteen seasta saadaan<br>
eroteltua metallit. Valmis puumurske toimitetaan energiahyötykäyttöön energiantuotantolaitoksiin.<br>
Toiminnan aloittamisajankohta<br>
Toiminnan suunniteltu aloittamisajankohta on tammikuu 2020.<br>
Kemikaalien ja polttoaineiden varastointi sekä kulutus ja veden käyttö<br>
Jätteen vastaanotossa ja käsittelyssä ei käytetä raaka-aineita eikä<br>
kemikaaleja. Työkoneissa käytetään polttoaineena kevyttä polttoöljyä, joka varastoidaan kahdessa 3 m3:n kaksoisvaippasäiliössä. Säiliöt on varustettu ylitäytönestojärjestelmällä, lisäksi säiliössä on<br>
asianmukaiset varoitusmerkinnät ja niiden läheisyydessä on aina<br>
imeytysainetta. Säiliöt varastoidaan asfaltoidulla alueella. Laitoksella<br>
käytetään polttoainetta yhteensä arviolta 16 m3 vuodessa. Työkoneita ei huolleta alueella. Arvio pölyn sidonnassa käytettävästä vedenmäärästä on enintään 1900 m3 vuodessa.<br>
Energian käyttö ja arvio käytön tehokkuudesta<br>
Laitoksen toiminnassa sähköä kuluu piha-alueen ja hallin valaistukseen, sekä sosiaalitilojen valaistukseen ja lämmitykseen. Vuotuinen<br>
energiankulutus on arviolta 5000 kWh.<br>
Vedenhankinta ja viemäröinti<br>
Kiinteistölle rakennettava halli liitetään kunnan vesijohto- ja jätevesiverkostoon. Sosiaalitiloissa muodostuvat jätevedet johdetaan jätevesiverkostoon. Laitoksen toiminnassa vettä käytetään sosiaalitiloissa<br>
sekä piha-alueella tarvittaessa jätemateriaalien käsittelystä johtuvan<br>
pölyämisen ehkäisemiseksi, Pölyämisen ehkäisemiseksi tarkoitettu<br>
vesi voidaan tuoda alueelle myös säiliöautolla. Piha-alueella syntyPtk:n tark.<br>

vät hulevedet ohjataan erillisen suunnitelman mukaisesti kaadoilla<br>
piha-alueen läpi kulkevaan ojaan, jota pitkin vedet johtuvat etelän<br>
suuntaan Konkosentien varressa kulkevaan avo-ojaan.<br>
Toimintaan liittyvät ympäristöriskit, onnettomuuksien estäminen ja<br>
toiminta häiriötilanteissa<br>
Huomattavimmat laitoksen toimintaan liittyvät ympäristöriskit ovat<br>
polttoainevuodot sekä palokuormaa sisältävien jätteiden palaminen.<br>
Riskejä pienennetään koneiden riittävällä huollolla sekä varaamalla<br>
kiinteistölle riittävä määrä imeytysmateriaalia ja alkusammutuskalustoa. Laitoksella työskentelevät perehdytetään onnettomuustilanteissa toimimiseen. Mahdolliset polttoaine- tai muut kemikaalivuodot kerätään välittömästi talteen. Alueen aitaamisella estetään asiattomien<br>
pääsy alueelle ja pienennetään tuhotöiden riskiä. Poikkeuksellisissa<br>
tilanteissa, joissa voi aiheutua tavanomaisesta poikkeavia päästöjä,<br>
ryhdytään välittömästi tarvittaviin toimenpiteisiin päästöjen leviämisen ehkäisemiseksi. Vahinko- ja onnettomuustilanteissa ilmoitetaan<br>
tarvittaessa välittömästi pelastuslaitokselle, alueen pelastuslaitos sijaitsee 3,7 kilometrin päässä laitoksesta. Määrältään ja laadultaan<br>
tavanomaisesta poikkeavista päästöistä ja onnettomuuksista ilmoitetaan viipymättä ympäristönsuojeluviranomaisille.<br>
Liikenne ja liikennejärjestelyt<br>
Tärkein kuljetusreitti alueelle on valtatie 24, jonka liikennemäärä on<br>
Väyläviraston mukaan 7332 ajoneuvoa vuorokaudessa, josta raskaiden ajoneuvojen määrä on 329. Laitoksen toimiessa täydellä kapasiteetilla, on raskaiden ajoneuvojen määrä keskimäärin 38 ajoneuvoa vuorokaudessa, liikennöinti tapahtuu maanantaista lauantaihin.<br>
Liikennöinti alueelle tapahtuu Lahdentieltä kääntyvän Vehkoontien<br>
kautta Äkeentielle ja kulku kiinteistölle tapahtuu Äkeentien tai Konkosentien tieliittymästä. Materiaalien purku ja lastaus tapahtuu niille<br>
osoitetulla alueella.<br>
Toiminnan ympäristövaikutukset ja niiden vähentäminen<br>
Vesistöön ja viemäriin<br>
Hakemuksen mukainen toiminta sijoittuu noin 4885 m2:n kokoiselle<br>
alueelle, josta 2225 m2 on asfaltoitu ja 2660 m2 on vettä läpäisevää<br>
sorapintaa. Toiminta-alueella syntyvät hulevedet ohjataan kaadoin<br>
alueen keskelle rakennettavaan ojaan, jota pitkin vedet ohjautuvat<br>
kiinteistön eteläpuolella kulkevaan avo-ojaan. Vastaanotettavat jätejakeet ovat laadultaan sellaisia, ettei niistä liukene haitta.aineita sadevesien mukana. Vastaanotettavan betoni- ja tiilijätteen tulee täyttää valtioneuvoston asetuksen 843/2017 liitteessä 2 esitetyt vaatimukset haitallisten aineiden liukoisuudelle. Puu- ja metallijätteestä ei<br>
normaaliolosuhteissa liukene haitallisia aineita sadevesien mukana.<br>

Saniteettijätevedet johdetaan kunnan jätevesiviemäriin.<br>
Ilmaan<br>
Toiminnan merkittävimmät päästöt ilmaan syntyvät jätteiden mahdollisesta pölyämisestä jätteiden käsittelyn aikana. Betoni- ja tiilijätteen pölyämistä estetään tarvittaessa materiaalin kastelulla. Puujätteen pölyämistä estetään tarvittaessa vesisumutuksella. Murskausta<br>
ei suoriteta sellaisissa sääolosuhteissa, joissa pölyä voi kulkeutua<br>
laajemmin.<br>
Maaperään ja pohjaveteen<br>
Normaaliolosuhteissa laitoksen toiminnasta ei aiheudu päästöjä<br>
maaperään tai pohjaveteen, joten maaperän tai pohjaveden laaduntarkkailulle ei arvioida olevan tarvetta. Laitokselle vastaanotettavat<br>
jätekuormat tarkastetaan, mahdolliset jätteen seassa havaitut, jakeeseen kuulumattomat materiaalit, joista voi liueta haitallisia aineita, lajitellaan omalle jätelavalle ja toimitetaan luvat omaavaan vastaanottopaikkaan.<br>
Polttoainesäiliöt sijoitetaan asfaltoidulle alueelle, varastoalueelle varataan imeytysainetta ja kalustoa mahdollisten vuotojen keräämistä<br>
ja säilyttämistä varten.<br>
Melu ja tärinä<br>
Materiaalien vastaanotosta ja lastauksesta sekä toiminnasta aiheutuvasta liikenteestä syntyy tavanomaisesta maansiirtokalustosta aiheutuvaa melua, joka on rinnastettavissa tavanomaiseen maanrakennustyömaahan. Jätteiden murskaus on melua aiheuttavaa toimintaa. Puun murskausta ei suoriteta samanaikaisesti betoni- ja tiilijätteen murskauksen kanssa yhteismeluvaikutuksen minimoimiseksi.<br>
Eniten melua aiheuttava toiminta on betonin murskaus, jonka äänitehotaso Lw(A) on noin 113 dB. Murskauksen kanssa samanaikaisesti ääntä aiheuttavia toimintoja ovat kauhakuormaajan käyntiäänet<br>
(noin 104 dB Lw(A)) sekä lastauksesta syntyvät äänet (noin 108 Lw<br>
(A)). Melun leviämistä lähimpiin kohteisiin estetään varastokasojen<br>
sijoittelulla.<br>
Toiminnasta ei aiheudu merkittävää tärinää.<br>
Toiminnassa syntyvät jätteet<br>
Toiminnassa voi syntyä jätteitä vastaanotettujen materiaalien mukana tulevasta, jakeeseen kuulumattomasta hyödyntämiskelvottomasta aineksesta. Jätteiden käsittelyn yhteydessä jätemateriaalista koneellisesti ja magneetin avulla eroteltavat metallit varastoidaan niille<br>
osoitetulla paikalla, vuosittain käsittelyssä syntyvän metallijätteen<br>
määrän arvioidaan olevan enintään 1500 tn. Metallit toimitetaan kierrätykseen, kun välivarastossa on kuljetuksen kannalta riittävä määrä<br>

metalliromua. Lisäksi jätteitä syntyy pieniä määriä sosiaalitiloissa.<br>
Jätemäärät vaihtelevat vuosittain sisään tulevien materiaalien laadun ja määrän mukaan. Jätteet säilytetään asianmukaisesti, mahdolliset vaaralliset jätteet säilytetään lukitussa ja katetussa tilassa.<br>
Kaikki jätteet toimitetaan käsiteltäviksi asianmukaiset luvat omaaviin<br>
käsittelylaitoksiin.<br>
Lupahakemuksen mukaisen toiminnan tavoitteena on jätteiden haitallisten ympäristövaikutusten vähentäminen toimittamalla jätemateriaalit kohteisiin, joissa ne pystytään hyödyntämään energiantuotannossa ja maanrakentamisessa. Puujätteen prosessointi polttoaineeksi vähentää fossiilisten polttoaineiden käyttöä energiantuotannossa. Betoni- ja tiilimurskeen käyttö maanrakentamisessa vähentää neitseellisen luonnonsoran käyttöä maanrakentamisessa.<br>
PARAS KÄYTTÖKELPOINEN TEKNIIKKA (BAT) JA YMPÄRISTÖN<br>
KANNALTA PARAS KÄYTÄNTÖ (BEP)<br>
Lähtökohtaisesti laitoksen toiminta edustaa ympäristön kannalta parasta käytäntöä, koska laitoksen toiminta edistää jätteiden hyötykäyttöä, jonka avulla voidaan vähentää neitseellisten luonnonvarojen ja fossiilisten polttoaineiden käyttöä. Lisäksi toiminta vähentää<br>
loppukäsiteltävän jätteen määrää. Tuotannossa sytyvät metallijätteet<br>
voidaan kierrättää. Vastaanotettavalle jätteelle laaditaan hyväksyntämenettelyt, joiden avulla vähennetään tuotannossa syntyvien jätteiden määrää ja haitallisuutta. Laitokselle vastaanotettavat jätteet<br>
käsitellään erissä, jolloin laitteiden käyttö on mahdollisimman tehokasta. Laitteiden energianlähteenä toimii kevyt polttoöljy, jota säilötään alueella asianmukaisesti. Toiminnassa syntyvät päästöt eivät<br>
ole laadultaan merkityksellisiä, jätteiden käsittelyn hoitaa ammattimainen henkilökunta, päästöjä pyritään vähentämään mm. suunnitelmallisella jätteiden käsittelyllä ja varastokasojen sijoittelulla. Jätteet ovat laadultaan sellaisia, ettei niistä liukene sadevesien mukana<br>
haitallisia aineita. Laitoksen toiminnasta ei aiheudu normaaliolosuhteissa merkityksellisiä vaikutuksia ympäristöön. Toiminnan riskit ja<br>
onnettomuusvaarat on tunnistettu ja huomioitu toiminnan suunnittelussa. Euroopan komissio on antanut 17.8.2018 täytäntöönpanopäätöksen (2018/1147) parhaita käytettävissä olevia tekniikoita koskevien päätelmien vahvistamisesta jätteenkäsittelyä varten. Päätöksen<br>
mukaiset menetelmät on otettu huomioon toiminnan suunnittelussa.<br>
Laitoksen toiminnassa päästöjen vähentämiseksi suoritettavilla toimenpiteillä ei katsota olevan ympäristön kannalta merkityksellisiä<br>
ristikkäisvaikutuksia. Pölypäästöjen vähentämiseksi käytettävän kasteluveden määrä on suhteessa vähäistä, eikä sillä ole merkittävää<br>
vaikutusta vesivarantoihin. Kasteltavasta jätteestä ei myöskään liukene haitta-aineita kasteluveden mukana ympäristöön.<br>
VAIKUTUKSET YMPÄRISTÖÖN<br>

Laitoksen toiminnalla ei ole arvion mukaan merkityksellisiä vaikutuksia yleiseen viihtyvyyteen ja ihmisten terveyteen. Kierrätyslaitos sijaitsee teollisuusalueella, lähin asutus sijaitsee 370 metrin päässä<br>
laitoksen eteläpuolella valtatien 24 varrella. Toiminnan myötä päivittäinen liikennemäärä valtatie 24:llä lisääntyy keskimäärin arvioilta<br>
0,6 %. Toiminnassa syntyviä murskauksesta aiheutuvia melupäästöjä vähennetään varastokasojen sijoittamisella asutuksen ja murskausalueen väliin. Toiminnassa syntyviä pölypäästöjä vähennetään<br>
jätemateriaalin kastelulla.<br>
Laitoksen toiminnalla ei arvioida olevan vaikutuksia luontoon ja luonnonsuojeluarvoihin tai rakennettuun ympäristöön. Laitoksen lähialueella ei ole sellaisia erityisiä kohteita, jotka olisivat luontotyypin, eliötai kasvilajiston, muinaismuisto-, kulttuuri- tai maisema-arvon vuoksi<br>
suojeltavia kohteita.<br>
Lupahakemuksen mukaisella toiminnalla ei katsota olevan vaikutuksia vesistöön tai sen käyttöön. Vaikutuksia ei myöskään katsota olevan ilmanlaatuun, maaperään tai pohjaveteen. Lupahakemuksen<br>
mukaisesta toiminnasta aiheutuu melua jätteitä käsiteltäessä, kuten<br>
kuormaa purettaessa, lastatessa sekä jätteiden murskauksessa.<br>
Melua aiheuttava toiminta ei ole jatkuvaa. Alueella ei sijaitse muita<br>
meluavia toimintoja, joten yhteismeluvaikutuksia ei synny. Arvion<br>
mukaan lähimpien asuinrakennusten piha-alueelle kantautuva melu<br>
ei ylitä päiväajan keskiäänitasoa 55 dB. Lupahakemuksen mukaisesta toiminnasta ei aiheudu merkittävää tärinää.<br>
TARKKAILU JA RAPORTOINTI<br>
Laitokselle vastaanotettavalle jätteelle laaditaan esihyväksyntämenettely. Vastaanotettavat kuormat tarkastetaan silmämääräisesti ja<br>
ohjataan kullekin jätejakeelle varattuun vastaanottopaikkaan. Alueelle tuoduista jätekuormista vaaditaan siirtoasiakirja, joka sisältää valtioneuvoston asetuksen jätteistä (179/2012) 24 §:n mukaiset tiedot.<br>
Siirtoasiakirjat laaditaan sähköisellä järjestelmällä, jonka avulla voidaan seurata tuotavan jätteen määrä ja alkuperän jäljitettävyys. Laitokselle vastaanotettavan jätteen laatua tarkkaillaan kameran avulla.<br>
Mikäli tuotava kuorma sisältää jätettä, joka ei sovellu laadultaan vastaanotettavaksi, käännytetään kuorma pois ja ohjeistetaan jätteen<br>
tuojaa mahdollisesta vastaanottopaikasta.<br>
Laitoksen käytöstä ja toiminnasta pidetään yllä mm. seuraavia tietoja:<br>
<br>
Laitoksen toiminta- ja käyntiajat<br>
<br>
Alueelle vastaanotetut jätekuormat (kuljetusyritys, jätteen määrä, laatu, päivämäärä, jätteen alkuperä)<br>
<br>
Alueelta jatkokäsittelyyn tai hyödynnettäväksi toimitetut<br>
jätekuormat ml. omasta toiminnasta syntyvät jätteet (kuljetusPtk:n tark.<br>

tapa, jätteen määrä ja laatu, toimituspaikka, päivämäärä)<br>
Vuoden vaihteessa alueella varastoituna olevat jätemäärät<br>
Päästötarkkailun tulokset<br>
Ympäristövahingot, työtapaturmat, tulipalot, ilkivalta ja muut<br>
poikkeukselliset tapahtumat<br>
Ympäristövahinkojen seurannan tulokset sekä korjaavat<br>
toimenpiteet<br>
<br>
POIKKEUKSELLISET TILANTEET<br>
Laitoksen mahdollisia vaara- ja poikkeustilanteita ovat tulipalot, koneiden nestevuodot ja konerikot. Tulipalon riskiä pienennetään varaamalla kiinteistölle alkusammutuskalustoa sekä perehdyttämällä<br>
henkilöstö toimimaan tilanteen vaatimalla tavalla. Työkoneiden nestevuotojen ja konerikkojen muodostamaa riskiä estetään huolellisella<br>
koneiden käytöllä, säännöllisellä huollolla sekä varaamalla imeytysaineita kiinteistölle.<br>
Laitoksen toiminnassa muodostuvien hulevesien laatua tarkkaillaan<br>
kaksi kertaa vuodessa, keväällä ja syksyllä otettavilla hulevesinäytteillä. Näytteet otetaan kiinteistön eteläpuolella kulkevasta tienvarsiojasta, kiinteistön hulevesien purkupaikan ylä- ja alapuolelta. Vesinäytteistä analysoidaan mineraaliöljyt (C10-C40) sekä seuraavien<br>
metallien liukoiset pitoisuudet: arseeni (As), kadmium (Cd), kromi<br>
(Cr), kupari (Cu), nikkeli (Ni), lyijy (Pb), sinkki (Zn) ja elohopea (Hg).<br>
Käsittelyssä syntyvät jätteet kerätään niille varattuihin erillisiin astioihin tai varastoalueelle ja toimitetaan jatkokäsittelyyn isommissa erissä. Jätteet toimitetaan asianmukaiset luvat omaaviin laitoksiin. Tarkkailua suoritetaan jatkuvasti henkilökunnan toimesta sekä päästöjen,<br>
että syntyvien jätteiden osalta.<br>
Toimintaan liittyviä häiriö-, vaara- ja poikkeustilanteita voivat olla koneiden ja laitteiden öljyvuodot, laitteiden ja palokuormaa sisältävän<br>
jätteen tulipalot sekä ilkivalta. Riskejä pienennetään laitteiden riittävällä huollolla sekä varaamalla laitokselle sopivaa imeytysainetta.<br>
Tulipaloriskiä pienennetään hankkimalla alueelle alkusammutuskalustoa sekä palokuormaa sisältävän jätteen välivarastoinnin ennakkosuunnittelulla. Laitoksen piha-alue tulee olemaan valaistu ja aidattu, alueelle tulee lisäksi tallentava kamerajärjestelmä. Häiriö-, vaaratai poikkeustilanteissa, missä on aiheutunut tai uhkaa aiheutua määrältään tai laadultaan tavanomaisesta poikkeavia päästöjä, ryhdytään heti toimenpiteisiin vahinkojen torjumiseksi ja päästöjen leviämisen estämiseksi. Vaaralliset jätteet luovutetaan käsiteltäväksi vain<br>
asianmukaiset käsittelyluvat omaavalle toimijalle.<br>
Laitokselle nimetään vastuuhenkilö. Vastuuhenkilöltä vaaditaan kierrätysalan asiantuntemusta. Jätteitä käsittelevällä henkilökunnalla on<br>
oltava osaamista laitteiden ja koneiden käsittelyyn, työntekijät perehdytetään laitoksen toimintatapoihin.<br>

ALOITUSLUPA<br>
Toiminnanharjoittaja hakee ympäristönsuojelulain (527/2014) 199<br>
§:n perusteella lupaa aloittaa toiminta lupapäätöstä noudattaen<br>
mahdollisesta muutoksenhausta huolimatta. Hakemusta perustellaan sillä, että täytäntöönpanolla ei katsota olevan haitallisia ympäristövaikutuksia. Tilanne voidaan yksinkertaisesti ennallistaa kuljettamalla välivarastossa olevat jätteet toiseen laitokseen, joten täytäntöönpano ei tee muutoksenhakua hyödyttömäksi. Toiminnan aloittamiselle ennen ympäristöluvan lainvoimaisuutta esitetään 42 000 €:n<br>
suuruista vakuutta. Vakuuden suuruus on laskettu siten, että se kattaa suurimman kerralla varastossa olevan jätemäärän kuljetuksen ja<br>
käsittelyn Purkupiha Oy:n Lahden laitoksessa. Alueelle varastoitavan metallijätteen arvo on positiivinen, mutta metallien maailmanmarkkinahinta vaihtelee päivittäin, joten varaston arvoa ei ole huomioita laskelmassa.<br>
ASIAN KÄSITTELY<br>
Asiasta tiedottaminen<br>
Hakemuksesta on kuulutettu Asikkalan kunnan virallisella ilmoitustaululla 27.11.2019 – 7.1.2020. Lupahakemuksesta on tiedotettu<br>
paikallisessa Päijät-Häme lehdessä 27.11.2019. Kuulutuksesta on lisäksi annettu erillinen tieto naapureille. Lisäksi hakemuksesta on<br>
järjestetty erillinen tiedotustilaisuus Asikkalan virastotalolla<br>
13.1.2020. Tilaisuudesta on kuulutettu paikallislehdessä ja Asikkalan kunnan nettisivuilla sekä erikseen lähetetyillä kirjeillä naapureille.<br>
Lausunnot ja muistutukset<br>
Hakemuksesta on pyydetty 27.11.2019 lähteneellä lausuntopyynnöllä lausuntoa Hämeen ELY-keskukselta sekä Päijät-Hämeen hyvinvointikuntayhtymältä.<br>
Päijät-Hämeen hyvinvointikuntayhtymä lausuu 17.12.2019 tulleessa<br>
lausunnossaan seuraavaa:<br>
Toiminnasta ei saa aiheutua terveyshaittaa tai merkittävää viihtyvyyshaittaa melu- tai pölypäästöjen muodossa lähimmille asuin kiinteistöille tai kokoontumishuoneistolle. Melun osalta valtioneuvoston<br>
päätöksen 993/1992 mukaisten ohjearvojen tulee alittua lähimmissä<br>
häiriintyvissä kohteissa. Toiminnan aikaista melutasoa ympäristössä<br>
tulee seurata vähintään aistinvaraisesti. Epäiltäessä ohjearvojen ylittymistä tulee melutaso lähikiinteistöillä selvittää luotettavien mittausten avulla. Melusta mahdollisesti aiheutuvan viihtyvyyshaitan vähentämiseksi tulisi ympäristöluvan ehdoissa asettaa toiminnalle vuorokautiset toiminta-ajat enintään hakemuksen mukaisina. Toimintaa ei<br>

tulisi sallia arkipyhinä.<br>
Hakemuksen tietojen mukaan betoni- ja tiilijäte sekä metallijätteet<br>
varastoidaan sorapäällysteisellä ulkokentällä. Terveydensuojeluviranomaisen näkemyksen mukaan ulkovarastointialueella tulisi olla<br>
riittävät rakenteelliset suojaustoimenpiteet (esim. asfaltointi), jotta<br>
jätteiden varastoinnista ei aiheudu maaperän tai pohjavesien pilaantumisen riskiä. Kenttärakenteiden kuntoa tulee seurata säännöllisesti ja tarvittaessa ryhtyä korjaustoimenpiteisiin. Hulevedet tulee johtaa<br>
alueelta hallitusti ja niiden laatua tarkkailla suunnitelman mukaisesti.<br>
Jos alueelle tuodaan muuta kuin ympäristöluvan mukaista materiaali, tulee se toimittaa mahdollisimman nopeasti asianmukaiseen käsittelypaikkaan. Alue tulee pitää siistinä, eikä roskaamista saa esiintyä.<br>
Toiminnasta vastaavan tulee suorittaa säännöllistä tarkkailua roskaantumisen ja haittaeläinten esiintymisen varalta sekä tarvittaessa<br>
ryhtyä torjuntatoimenpiteisiin.<br>
Häiriötilanteisiin, kuten öljyvuotoihin tai tulipaloihin varautuminen sekä toiminta vahinkotilanteissa tulee hoitaa hakemuksessa esitetyllä<br>
tavalla. Hakijan tulee olla selvillä parhaan mahdollisen käyttökelpoisen tekniikan kehittymisestä ja soveltaa sitä toiminnassaan mahdollisuuksien mukaan.<br>
Toiminnanharjoittaja on antanut lausuntoon seuraavan vastineen<br>
18.12.2019:<br>
Päällystämättömällä alueella varastoidaan ja käsitellään ainoastaan<br>
betoni- ja tiilijätteitä. Alueelle vastaanotetaan ainoastaan valtioneuvoston asetuksen 843/2017 mukaista maanrakennuskelpoista betoni- ja tiilijätettä. Samankaltaista materiaalia on käytetty myös toiminta-alueen maarakenteisiin. Vastaanotettavasta materiaalista ei näin<br>
ollen liukene merkittävästi haitallisia aineita, joten maaperän- tai<br>
pohjaveden pilaantumisen riski alueella suoritettavan betoni- ja tiilijätteen varastoinnin ja käsittelyn seurauksena on yhtä pieni, kuin että materiaalia käytettäisiin suoraan maanrakentamiseen valtioneuvoston asetuksen 843/2017 mukaisesti. Betoni- ja tiilijätteen varastointi ja käsittely päällystämättömällä alueella on alalla yleinen toimintatapa. Yksi syy on se, että murskepinta soveltuu kestävyydeltään paremmin kiviainekselle tarkoitetun mobiilimurskaimen alle kuin<br>
asfaltti. Em. asiat huomioiden toiminnanharjoittaja ei katso betoni- ja<br>
tiilijätteen varastointi-/käsittelyalueen päällystämistä asfaltilla tarpeelliseksi. Asfaltoidulla alueella suoritetaan puujätteen varastointia ja<br>
käsittelyä. Asfaltin kuntoa tarkkaillaan jatkuvasti ja korjaustoimenpiteisiin ryhdytään tarvittaessa.<br>
Hämeen ELY-keskus ei ole antanut lupahakemuksesta lausuntoa.<br>
Ympäristölupahakemuksen johdosta saapui viisi muistutusta. Yhdessä tulleessa muistutuksessa vastustetaan jätteiden murskaustoiPtk:n tark.<br>

mintaa, perusteluksi esitetään pöly- ja meluhaitta. Muistutuksessa<br>
todetaan, että betoni- ja tiilipöly on hyvin haitallista työstökoneille ja<br>
henkilöstölle. Lisäksi todetaan, että jos toiminta tapahtuu suljetussa<br>
tilassa, luvan saantia ei vastusteta.<br>
Toisessa tulleessa muistutuksessa todetaan, että heidän toiminnassaan joudutaan tuotteita välivarastoimaan ulkona, tällöin toiminnasta<br>
aiheutuva pöly kerääntyy tuotteiden pinnalle. Lisäksi todetaan, että<br>
mahdollinen pöly raaka-aineissa tuhoaa työstössä käytettävät terät<br>
ja tekevät tuotteista muutenkin hyvin sotkuisia. Muistutuksen antaja<br>
vastustaa laitoksen rakentamista vedoten juurikin pölyyn. Muistutuksen antaja kuitenkin toteaa, että mikäli kiinteistöllä halutaan tehdä<br>
hakemuksen mukaista toimintaa pitää kiinteistön pihan korko laskea<br>
samaan tasoon Äkeentien kanssa. Kiinteistölle rakennettava halli pitää rakentaa mahdollisimman lähelle Äkeentietä ikään kuin suojamuuriksi. Myös kaikki murskaus, käsittely ja varastointi pitää suorittaa mahdollisimman kaukana Äkeentiestä. Muistutuksen jättäjä toteaa, että paras vaihtoehto olisi tehdä kaikki murskaus kokonaan rakennuksen sisällä, jolloin voitaisiin estää kokonaan pölyn kulkeutuminen muiden alueille ja luontoon. Muistuttaja on huolissaan kasteluvesien johtamisestä kiinteistönsä lävitse virtaavan ojan kautta.<br>
Kolmannessa muistutuksessa todetaan, että toiminnasta syntyvä<br>
pöly estäisi toiminnan kiinteistöllä siinä muodossaan, jossa sitä nyt<br>
harjoitetaan. Mikäli toiminnan aloittamiselle ennen luvan lainvoimaiseksi tuloa myönnetään lupa, tulisi vaatia vakuus hallissa olevien veneiden omistajien korvausvaatimuksien kattamiseksi.<br>
Neljännessä muistutuksessa todetaan, että lupahakemuksen mukainen toiminta romahduttaisi kiinteistön arvon ja vaikeuttaisi vuokraustoimintaa. Muistuttajan mukaan kiinteistöllä työskentelee kaksi henkilöä hallissa, joka on alle 100 metriä suunnitellusta murskauspaikasta. Muistuttaja on huolissaan hallissa työskentelevien ihmisten<br>
meluhaitasta, eivätkä varastokasat ole tarvittava melusuojaus kiinteistöllä. Lisäksi muistuttajaa esittää arvion siitä, ettei kaavamerkintä<br>
TY-1 anna oikeutusta hakemuksen kaltaiseen toimintaan.<br>
Viidennessä muistutuksessa todetaan, että naapuriin mahdollisesti<br>
tuleva betonimurskaamo aiheuttaisi todellista vahinkoa hallissa varastoitaville tavaroille, koska huippuimurit imevät korvausilmaa noin<br>
metrin korkeudella seinissä olevista aukoista. Muistuttaja toteaa<br>
myös, että betonipölypienhiukkaset ovat ihmisen terveydelle erittäin<br>
vaarallisia. Muistuttaja muistuttaa myös meluhaittojen syntymisestä<br>
työntekijöille.<br>
Hakija lausuu vastineessaan seuraavaa:<br>
Tmi Sauli Saarisen ympäristölupahakemuksesta annetuissa muistutuksissa on otettu kantaa toiminnasta aiheutuvaan meluun ja pölyyn.<br>
Toiminnanharjoittaja totesi jo kuulemistilaisuudessa, että betonin<br>

murskauksesta ei aiheudu merkityksellistä pölyämistä. Jo pelkästään murskaimeen syötettävän betonin riittävällä kastelulla pölyäminen saadaan estettyä. Myös puunmurskauksessa pölyämistä voidaan estää kastelemalla murskaimeen syötettävää materiaalia. Betonin murskauksessa voidaan käyttää myös murskaimen omaa pölynhallintajärjestelmää, ts. murskaimessa olevia vesisumuttimia. Samaten puun murskauksessa voidaan käyttää vesisumuttimia pölyämisen ehkäisemiseksi. Alueelle suunniteltua hallia voidaan tarvittaessa kääntää 90° siten, että hallin pitkä reuna tulee kiinteistön<br>
pohjoisrajan suuntaisesti, estämään pölyn leviämistä toiminta-alueen<br>
pohjoispuolella sijaitsevalle kiinteistölle. Mikäli hakemuksessa esitetyt pölyn leviämisen torjuntatoimenpiteet todetaan toiminnan aikana<br>
riittämättömiksi, voidaan alueelle tarvittaessa rakentaa myös toinen<br>
halli/katos kiinteistön pohjoisrajan suuntaisesti, joka torjuu pölyn leviämistä toiminta-alueen pohjoispuolelle.<br>
Toisessa muistutuksessa on esitetty toiminta-alueen pihan koron<br>
laskemista samalle tasolle Äkeentien kanssa, jottei pöly leviäisi ilmavirtausten mukana. Muistutuksessa on lisäksi esitetty, että murskaustoiminnot tulee sijoittaa mahdollisimman kauas Äkeentiestä.<br>
Murskaustoiminnot sijoitetaan kiinteistön keskelle, noin 68 metrin<br>
päähän muistuttajan kiinteistöstä. Mikäli hakemuksessa esitetyt pölyn leviämisen torjuntatoimenpiteet todetaan toiminnan aikana riittämättömiksi, voidaan toiminta-alueen länsi- ja etelärajalle tuleviin aitoihin asentaa tarvittaessa suojakankaat, mikä estää pölyn leviämistä kiinteistön länsi- ja eteläpuolelle. Toiminnanharjoittaja katsoo, että<br>
pihan korkoa ei ole tarvetta laskea mahdollisten pölyhaittojen estämiseksi. Muistutuksissa on esitetty huoli toiminta-alueella syntyvien<br>
hulevesien virtaamisesta muistuttajan kiinteistöllä sijaitsevan ojan<br>
kautta. Toiminta-alueella syntyvät hulevedet ohjautuvat ojia pitkin<br>
kaakon suuntaan, eivätkä suinkaan länsipuolelle muistuttajan suuntaan.<br>
Betonimurskeen valmistamiseen käytettävän mobiilimurskaimen aiheuttamasta melusta on tehty meluasiantuntijoiden toimesta melumittauksia. Tehtyjen melumittausten mukaan murskaimen aiheuttama melu 10 metrin päässä on noin 83 dB.<br>
Tarkastus<br>
Toiminta-alueelle on tehty tarkastus 15.10.2019.<br>
Valmistelija/esittelijä<br>
Lisätietoja päätöksestä antaa ympäristönsuojelusihteeri Anniina<br>
Jäntti puh. 044 778 0277.<br>
Päätöksestä tiedottaminen<br>

Asikkalan kunnan ympäristölautakunta tiedottaa tästä päätöksestä<br>
julkisesti kuuluttamalla Asikkalan kunnan ilmoitustaululla, paikallislehti Päijät-Hämeessä sekä kunnan nettisivuilla.<br>
Ympäristönsuojelulain 54§:n mukaan ympäristölupapäätös on toimitettava hakijalle ja niille, jotka ovat päätöstä erikseen pyytäneet sekä<br>
valvontaviranomaisille ja asiassa yleistä etua valvoville viranomaisille. Päätös toimitetaan seuraaville:<br>
<br>
Sauli Saarinen<br>
<br>
Hämeen Elinkeino-, liikenne- ja ympäristökeskus<br>
<br>
Naapurit<br>
Ympäristölupamaksu<br>
Päätöksestä peritään Asikkalan ympäristönsuojeluviranomaisen taksan mukainen lupamaksu 2 900 €. Lupamaksuun sisältyvät käsittelymaksu 2500 €, ilmoitusmaksu 250 €, kuulemistilaisuuden järjestäminen 50 € ja viranomaisten lausunnot 100 €.<br>
Lisätietoja päätöksestä<br>
Lisätietoja päätöksestä antaa ympäristönsuojelusihteeri Anniina<br>
Jäntti puh. 044 778 0277.<br>
Päätöksen täytäntöönpano<br>
Päätös annetaan julkipanon jälkeen. Antopäivä on 14.2.2020.<br>
Muutoksenhaku<br>
Ympäristölupahakemukseen saa hakea muutosta valittamalla Vaasan hallinto-oikeuteen. Valitusosoitus on liitteenä.<br>
Ehdotus<br>
<br>
Asikkalan kunnan ympäristölautakunta myöntää T:mi Sauli Saariselle ympäristöluvan jätteen ammattimaiseen käsittelyyn lupahakemuksen mukaisesti sekä liitteenä olevia lupamääräyksiä noudattaen. Lisäksi Asikkalan ympäristölautakunta myöntää T:mi Sauli Saariselle<br>
luvan aloittaa toiminta muutoksenhausta huolimatta.<br>
<br>
Päätös<br>
<br>
Ehdotus hyväksyttiin.<br>
__________<br>
<br>

Viranhaltijapäätökset<br>
YMPLTK 11.02.2020 § 15<br>
Ehdotus<br>
<br>
Ympäristölautakunta hyväksyy ja merkitsee tiedokseen seuraavat viranhaltijapäätökset:<br>
Rakennustarkastaja:<br>
Rakennusvalvonnan julkipanolista § 2 - 4/2020.<br>
Ympäristönsuojelusihteeri:<br>
1/2020 Muu päätös<br>
Maa-ainesluvan siirto uudelle omistajalle.<br>
8/2019 Poikkeaminen ympäristönsuojelumääräyksistä.<br>
Harmaiden vesien käsittely alle 20 m päässä rantaviivasta.<br>
9/2019 Poikkeaminen ympäristönsuojelumääräyksistä.<br>
Harmaiden vesien käsittely alle 20 m päässä rantaviivasta.<br>
<br>
Päätös<br>
<br>
Ptk:n tark.<br>

Ehdotus hyväksyttiin.<br>

Tiedoksiantoasiat<br>
YMPLTK 11.02.2020 § 16<br>
Ehdotus<br>
<br>
Ympäristölautakunta merkitsee tiedokseen seuraavat asiat:<br>
-<br>
<br>
Kymijoen vesi ja ympäristö ry: Vääksyn jätevedenpuhdistamon<br>
tarkkailuraportti 1/2020.<br>
Puhdistamo toimi jaksolle ja yksittäisille näytteille asetettujen ehtojen<br>
mukaisesti.<br>
<br>
-<br>
<br>
Envitecpolis Oy: Biomassoista liiketoimintaa -selvityshankkeen<br>
loppuraportti.<br>
Ramboll Oy: Maa-ainesottoalueiden pohjavesitarkkailut 2019,<br>
Urajärvi, Alhaisten Kirilä ja Katajakangas.<br>
Hämeen ELY-keskus: Lausunto niittoilmoitukseen, Vesijärvi.<br>
Hämeen ELY-keskus: Lausunto ruoppausilmoitukseen, Päijänne.<br>
Hämeen ELY-keskus: Päätös luonnonsuojelualueen perustamiseen, Hurtan luonnonsuojelualue.<br>
Maa-aineslupien ottomääräilmoitukset 2019.<br>
Hämeen ELY-keskus: Päätös peruskuivatusavustuksen myöntämisestä: Suurensuonniitynojien uomakunnostus.<br>
Insinööritoimisto Ekomaa Oy: Maa-ainesottoalueiden pohjavesitarkkailut 2019, Jyväskyläntie ja Härkämäen tila.<br>
Envimetria Oy: Maa-ainesottoalueiden vesientarkkailu 2019,<br>
Urabetoni, Urahiekka ja Sänäri.<br>
Metsähallitus: Tutkimuslupa näytteenottoon ja liikkumiseen metsähallituksen hallinnassa olevilla suojelualueilla ja suojeluun varatuilla alueilla koko maassa (MH 541/2020/1).<br>
Ramboll Finland Oy: Vääksyn entisen kalustetehtaan pilaantuneisuustutkimukset ja riskien arviointi.<br>
Kokonaisuutena tarkasteltuna tutkimuksilla ei todettu ympäristö- tai<br>
terveysriskejä aiheuttavia haitta-ainepitoisuuksia eikä myöskään maaperän tai pohjaveden puhdistustarvetta täten todettu.<br>
<br>
-<br>
<br>
Vääksyn Urheiluautoilijat ry: Vuosiraportti 2019.<br>
Mielipidekyselyn tulokset - rakennusvalvonta.<br>
Hallintosääntö.<br>
Lautakunnan kommentit viranhaltijoille pyydetään toimittamaan 21.2.2020<br>
mennessä. Kunnanhallitus käsittelee hallintosäännön 2.3.2020 kokouksessaan.<br>
<br>
Päätös<br>
<br>
Ehdotus hyväksyttiin.<br>
__________<br>
Tuomo Riihilahti poistui kokouksesta klo 17.45 pykälän käsittelyn<br>
aikana.<br>
<br>
Ptk:n tark.<br>

YMPLTK 11.02.2020 § 17<br>
Seuraava kokous on 10.3.2020.<br>
<br>
__________<br>
<br>
Ptk:n tark.<br>
<br>
2/2020<br>
<br>
24 / 26<br>
<br>
ASIKKALAN KUNTA<br>
<br>
Pöytäkirja<br>
<br>
2/2020<br>
<br>
OIKAISUVAATIMUSOHJEET JA VALITUSOSOITUS<br>
Toimielin<br>
<br>
Kokouspäivämäärä<br>
<br>
Ympäristölautakunta<br>
<br>
11.2.2020<br>
<br>
MUUTOKSENHAKUKIELLOT<br>
Kieltojen perusteet<br>
<br>
Seuraavista päätöksistä ei saa tehdä kuntalain 134 §:n mukaan oikaisuvaatimusta eikä kunnallisvalitusta, koska päätös koskee vain valmistelua tai täytäntöönpanoa.<br>
Pykälät 9 - 13, 15 - 17<br>
<br>
Koska päätöksestä voidaan tehdä kuntalain 134 § mukaan kirjallinen oikaisuvaatimus, seuraaviin<br>
päätöksiin ei saa hakea muutosta valittamalla.<br>
Pykälät<br>
<br>
Hallintolainkäyttölain 5 §:n / muun lainsäädännön mukaan seuraaviin päätöksiin ei saa hakea<br>
muutosta valittamalla.<br>
Pykälät ja valituskieltojen perusteet<br>
<br>
OIKAISUVAATIMUSOHJEET<br>
Oikaisuvaatimusviranomainen ja -aika<br>
<br>
Seuraaviin päätöksiin tyytymätön voi tehdä kirjallisen oikaisuvaatimuksen. Viranomainen, jolle oikaisuvaatimus tehdään, osoite, postiosoite, sähköposti ja fax.<br>
<br>
Asikkalan ympäristölautakunta<br>
osoite: Rusthollintie 2, 17200 VÄÄKSY<br>
postiosoite: PL 6, 17201 VÄÄKSY<br>
sähköposti: kirjaamo@asikkala.fi<br>
fax: (03) 888 6268<br>
Pykälät<br>
<br>
Oikaisuvaatimus-kir<br>
jelmän sisältö ja toimittaminen<br>
<br>
Oikaisuvaatimus on tehtävä 14 päivän kuluessa päätöksen tiedoksisaannista.<br>
Oikaisuvaatimusaikaa laskettaessa tiedoksisaantipäivää ei oteta lukuun.<br>
Katso jäljempänä.<br>
<br>
Liitetään pöytäkirjaan.<br>
<br>

VALITUSOSOITUS<br>
Valitusviranomainen ja valitusaika<br>
<br>
Seuraaviin päätöksiin voidaan hakea muutosta kirjallisella valituksella. Valitusaika alkaa päätöksen tiedoksisaannista. Valitusaikaa laskettaessa tiedoksisaantipäivää ei<br>
oteta lukuun.<br>
Valitusviranomainen<br>
Kunnallisvalitus<br>
§<br>
<br>
Hämeenlinnan hallinto-oikeus<br>
Raatihuoneenkatu 1, 13100 HÄMEENLINNA<br>
hameenlinna.hao@oikeus.fi<br>
puh: 029 56 42210<br>
fax: 029 56 42269<br>
Valitusaika: 30 päivää<br>
<br>
Hallintovalitus<br>
<br>
Valitusviranomainen<br>
<br>
§<br>
<br>
Hämeenlinnan hallinto-oikeus<br>
Raatihuoneenkatu 1, 13100 HÄMEENLINNA<br>
hameenlinna.hao@oikeus.fi<br>
puh: 029 56 42210<br>
fax: 029 56 42269<br>
Valitusaika: 30 päivää<br>
<br>
Hallintovalitus<br>
<br>
Valitusviranomainen<br>
<br>
§ 14<br>
<br>
Vaasan hallinto-oikeus<br>
Korsholmanpuistikko 43, PL 204<br>
65101 VAASA<br>
vaasa.hao@oikeus.fi<br>
puh: 029 56 42780<br>
fax: 029 56 42760<br>
Valitusaika: 30 päivää<br>
Päätöksen antopäivä 14.2.2020 Valitusaika päättyy 22.3.2020<br>
<br>
Oikaisuvaatimus-/<br>
valituskirjelmän sisältö ja toimittaminen<br>
<br>
Oikaisuvaatimuskirjelmässä / valituskirjelmässä on ilmoitettava<br>
<br>
valittajan nimi, ammatti, asuinkunta ja postiosoite<br>
<br>
päätös, johon haetaan muutosta<br>
<br>
miltä osin päätökseen haetaan muutosta ja mitä muutoksia siihen vaaditaan tehtäväksi<br>
<br>
muutosvaatimuksen perusteet<br>
Valituskirjelmä on valittajan tai valituskirjelmän muun laatijan asiamiehen omakätisesti allekirjoitettava. Jos ainoastaan laatija on allekirjoittanut oikaisuvaatimuskirjelmän / valituskirjelmän, siinä on<br>
mainittava myös laatijan ammatti, asuinkunta ja postiosoite.<br>
Oikaisuvaatimuskirjelmään / valituskirjelmään on liitettävä päätös, josta valitetaan, alkuperäisenä<br>
tai jäljennöksenä sekä todistus siitä, minä päivänä päätös on annettu tiedoksi tai muu selvitys oikaisuvaatimus- / valitusajan alkamisen ajankohdasta.<br>
Oikaisuvaatimuskirjelmään / valituskirjelmään on liitettävä asiakirjat, joihin oikaisuvaatimuksen tekijä / valittaja vetoaa vaatimuksensa tueksi, jollei niitä ole jo aikaisemmin toimitettu viranomaiselle.<br>
Asiamiehen on liitettävä valtakirja sen mukaan kuin hallintolain 12 §:ssä / HLL 21 §:ssä säädetään.<br>
Oikaisuvaatimusasiakirjat / valitusasiakirjat on toimitettava oikaisuvaatimus- / valitusviranomaiselle viimeistään oikaisuvaatimus- / valitusajan viimeisenä päivänä ennen viraston aukioloajan päättymistä. Jos oikaisuvaatimus- / valitusajan viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, saa asiakirjat toimittaa viranomaiselle ensimmäisenä sen jälkeisenä arkipäivänä. Asiakirjat toimitetaan viranomaisen asiointiosoitteeseen lähettäjän<br>
omalla vastuulla. Tämä voidaan tehdä myös postitse, sähköisesti tai lähetin välityksellä. Postiin<br>
asiakirjat on jätettävä niin ajoissa, että ne ehtivät perille ennen oikaisuvaatimus- / valitusajan päättymistä.<br>
<br>
Lisätietoja<br>
<br>
Valitusasiakirjat voi toimittaa myös: nimi, osoite ja postiosoite<br>
Pykälät<br>
Tuomioistuinmaksulain 31.12.2018 /1383 mukaan oikeudenkäyntimaksut hallinto-oikeuteen<br>
1.1.2019 alkaen vireille tulevien asioiden osalta ovat seuraavat: Hallinto-oikeudessa valituksen käsittelystä perittävä oikeudenkäyntimaksu on 260 euroa. Mikäli hallinto-oikeus muuttaa valituksenalaista päätöstä muutoksenhakijan eduksi, oikeudenkäyntimaksua ei peritä. Maksua ei myöskään<br>
peritä eräissä asiaryhmissä eikä myöskään mikäli asianosainen on muualla laissa vapautettu<br>
maksusta. Maksuvelvollinen on vireillepanija ja maksu on valituskirjelmäkohtainen.<br>
Yksityiskohtainen oikaisuvaatimusohje / valitusosoitus liitetään pöytäkirjanotteeseen.<br>
<br>
Ptk:n tark.<br>
<br>

<br>
